Diari Oficial de la Generalitat Valenciana


Sumari del DOGV 8758, del 10-03-2020 (2020/1859)

RESOLUCIÓ de 12 de juliol de 2019, de la Direcció General d'Indústria, Energia i Mines, per la qual s'atorga autorització administrativa prèvia i aprovació del projecte d'execució a Xarxa Elèctrica d'Espanya, SAU, per a la modificació per ampliació d'una nova posició de línia (L/l'Eliana L/8) en les instal·lacions de transport del parc de 220 kV, en la subestació elèctrica denominada ST Beniferri, situada al terme municipal de València, província de València. Expedient número ATASCT/2012/74/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/1859


Data del document
:   12-07-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa

RESOLUCIÓ de 12 de juliol de 2019, de la Direcció General d'Indústria, Energia i Mines, per la qual s'atorga autorització administrativa prèvia i aprovació del projecte d'execució a Xarxa Elèctrica d'Espanya, SAU, per a la modificació per ampliació d'una nova posició de línia (L/l'Eliana L/8) en les instal·lacions de transport del parc de 220 kV, en la subestació elèctrica denominada ST Beniferri, situada al terme municipal de València, província de València. Expedient número ATASCT/2012/74/46. [2020/1859]  
  
  
Antecedents de fet  
Amb data 21 d'octubre de 2011, Xarxa Elèctrica d'Espanya, SA Unipersonal, a través de representant degudament acreditat, va presentar davant el llavors Servei Territorial d'Energia de València, imprès normalitzat sol·licitant:   
- autorització administrativa prèvia per a la modificació per ampliació d'una nova posició de línia (L/l'Eliana L/8) en les instal·lacions de transport del parc de 220 kV, en la subestació elèctrica denominada ST Beniferri, situada al terme municipal de València; i,  
  
- aprovació del projecte tècnic de la referida modificació (actualment denominada autorització administrativa de construcció).  
Juntament amb l'escrit de presentació d'aquestes peticions, s'acompanyava la documentació següent:  
 projecte tècnic de data juliol de 2010, per a l'execució de la citada instal·lació, signat per persona tècnica competent i visat pel col·legi corresponent en data 1 de desembre de 2010; i,  
 còpia de les separates per a l'obtenció del condicionat tècnic, per a ser remeses a l'Ajuntament de València, i a la resta de les administracions públiques, organismes i, si escau, empreses de serveis públics o d'interès general afectats per la instal·lació.  
Consta en l'expedient l'acreditació en data 28 de març de 2012, de l'abonament de les taxes administratives corresponents al tràmit instat.  
  
D'igual manera, consta en l'expedient declaració responsable de la persona tècnica titulada competent projectista, acreditativa del compliment de la normativa aplicable al projecte, segons estableix l'article 53.1.b) de la Llei 24/2013, de 26 de desembre, del sector elèctric.  
  
Amb data 14 d'agost de 2012, la Direcció General d'Avaluació Ambiental i Territorial va remetre a l'òrgan substantiu, còpia de la Resolució de data 18 de juliol de 2012, relativa al Projecte d'ampliació de la subestació transformadora Beniferri (València), expedient 138/6874-CFV, en el qual es resol no sotmetre a avaluació d'impacte ambiental el citat projecte, promogut per Xarxa elèctrica d'Espanya, SA Unipersonal, sense perjudici de les autoritzacions que calga obtindre d'altres organismes, de conformitat amb la normativa sectorial que resulte d'aplicació, tot establint un condicionat ambiental en el seu resolc segon.   
  
El 21 de juliol de 2017, Xarxa Elèctrica d'Espanya, SA Unipersonal, va presentar Informe tècnic de justificació i compliment del RD 337/2014, del projecte d'ampliació del parc de 220 kV de la subestació de transport Beniferri nova posició de transport L/l'Eliana, signat per la persona tècnica competent, al qual s'ha adjuntat declaració responsable de la mateixa de data 10 de juliol de 2019.  
El procediment administratiu corresponent a aquestes sol·licituds es va tramitar amb l'expedient de referència ATASCT/2012/74/46, incoat a l'efecte pel llavors Servei Territorial d'Energia de València.  
  
En virtut de la seua condició de transportista únic, derivada de l'article 34.2 de la Llei 24/2013, de 26 de desembre, del sector elèctric, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del citat Reial decret 1.955/2000, d'1 de desembre, escau considerar que Xarxa Elèctrica d'Espanya, SA Unipersonal, disposa de les capacitats exigibles per a promoure el present projecte.  
Les instal·lacions de transport d'energia elèctrica per a la qual se sol·licita autorització de modificació, s'executaran a l'interior de la subestació transformadora existent denominada ST Beniferri, amb accés pel c/ Favanella, s/n, al terme municipal de València, en la part d'aquesta de titularitat de Xarxa Elèctrica d'Espanya, SA Unipersonal.  
  
Consten com a antecedents de la subestació ST Beniferri, els actes administratius següents:  
 Resolució de 18 de juliol de 2007, de la Direcció General de Política Energètica i Mines, per la qual s'autoritza Xarxa Elèctrica d'Espanya, SA (XEE), el sistema de 220 kV de la subestació a 220/20 kV de Beniferri, al terme municipal de València.  
 Resolució de 18 de maig de 2009, de la llavors Direcció General d'Energia de la Conselleria d'Infraestructures i Transport de la Generalitat, per la qual s'aprova a Xarxa Elèctrica d'Espanya, SA, el projecte tècnic d'execució de la subestació transformadora de 220/20 kV denominada ST Beniferri, situada al terme municipal de València, en la part corresponent a la xarxa de transport d'energia elèctrica (ATASCT/2009/241/46).   
Pel que respecta al parc de 220 kV de la subestació, actualment té la següent configuració autoritzada:  
 Sistema elèctric de 220 kV d'interior tipus GIS, amb aïllament d'hexafluorur de sofre (SF6) amb esquema de doble barra, compost per:   
  
 Tres (3) posicions de línia amb interruptor.  
 Tres (3) posicions de transformador amb interruptor.  
 Una (1) posició d'acoblament de barres amb interruptor.  
Amb la distribució de carrers següent:  
  
Carrer Posició Denominació  
1 de transformador TRP1  
2 de línia L/ Fira de Mostres (L2)  
3 de transformador TRP2  
4 de transformador TRP3  
5 de línia L/ Torrent (L5)  
6 de línia L/ Font Sant Lluís (L6)  
7 d'acoblament ACP  
8 Reserva   
9 Reserva   
  
  
D'altra banda, consta com a antecedents de la Línia 220 kV Beniferri - l'Eliana B, a la qual ha d'atendre la posició de línia objecte d'aquesta autorització, la Resolució de 7 de novembre de 2017, de la llavors Direcció General d'Indústria i Energia per la qual s'atorga autorització administrativa prèvia per a la construcció de la línia elèctrica subterrània (cable) de transport secundari, simple circuit, Beniferri - l'Eliana B, de tensió nominal 220 kV, de titularitat de Xarxa Elèctrica d'Espanya, SA Unipersonal, als termes municipals de València, Paterna, Sant Antoni de Benaixeve i l'Eliana, província de València, s'aproven els projectes tècnics d'execució, i se'n declara, en concret, la utilitat pública. Expedient ATLINE/2010/615/46.   
La sol·licitud d'autorització administrativa ha sigut objecte d'informació pública, als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de vint dies en el Diari Oficial de la Comunitat Valenciana, de 12 de desembre de 2012 (DOCV núm. 6921).  
D'acord amb la documentació que obra en l'expedient, no han sigut presentades al·legacions.  
Conforme al procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada, i emeteren, si pertocava, els oportuns condicionats tècnics al projecte de la instal·lació, se'n va remetre separata a les següents administracions, organismes i empreses de servei públic o d'interès general, els béns o drets de les quals, a càrrec seu, puguen ser afectats per aquesta, amb el resultat que en síntesi es detalla:  
S'ha rebut escrit favorable d'I-DE Xarxes Elèctriques Intel·ligents, SA Unipersonal (anteriorment denominada Iberdrola Distribució Elèctrica, SA Unipersonal), i informe de la Direcció General d'Urbanisme, en el qual es conclou que el projecte no té incidència en l'ordenació urbanística, prenent raó la interessada d'aquest últim informe.   
  
S'ha rebut contestació de la Diputació de València, Àrea de Carreteres i de la Demarcació de Carreteres de l'Estat a València, del Ministeri de Foment, en la qual totes dues entitats manifesten que el projecte no afecta carreteres de la seua titularitat.  
S'ha rebut contestació del Servei Territorial de Medi Ambient, en el qual es conclou que l'actuació presenta afecció al Parc Natural del Túria, i que estarà sotmesa a declaració d'impacte ambiental. En resposta a la citada contestació, la interessada presenta còpia de la Declaració d'Impacte Ambiental del Projecte de la línia simple circuit a 220 kV SE Beniferri - SE l'Eliana B (exp. 71/4659-FCL), així com Resolució de data 18 de juliol de 2012, en relació amb el projecte d'ampliació de la ST Beniferri (exp. 138/2670-TJB), en el qual es resol no sotmetre a avaluació d'impacte ambiental el projecte.   
  
No consta en l'expedient contestació de la Conselleria d'Infraestructures, Territori i Medi Ambient, i del Servei Territorial d'Ordenació del Territori, malgrat haver sigut requerit.  
Conforme al que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia de València va sol·licitar en el mateix acte, a l'Ajuntament de València, informe a fi de recaptar les al·legacions escaients sobre l'adaptació de la instal·lació elèctrica objecte del present procediment, al planejament urbanístic que hi resultara d'aplicació, així com informe prestant conformitat o oposició a l'autorització sol·licitada i, si escau, el condicionat tècnic procedent, amb el resultat que en síntesi es detalla:  
 Ajuntament de València. S'emet amb data 21 de desembre de 2012, informe del Servei de Llicències Urbanístiques d'Obres d'Edificació, pel qual complint amb l'ordenat per Decret d'Alcaldia de 23 de novembre de 2012, es remeten tots els condicionats i informes formulats per l'Ajuntament, amb l'excepció dels Serveis d'Educació, i l'Organisme Autònom Municipal de Parcs i Jardins i Escola Municipal de Jardineria, que no han informat en termini, no havent-se posat objecció ni cap observació pels Serveis Municipals de Coordinació d'Obres en Via Pública i Manteniment d'Infraestructures, el de Jardineria, el de Projectes Urbans, el de Serveis Centrals Tècnics i el d'Obres d'Infraestructura. No obstant això, sí que s'han manifestat diferents valoracions i proposat certs condicionaments en els informes emesos pels següents serveis municipals, i que en síntesis es detallen:  
  
 Servei Municipal de Contaminació Acústica. Amb data 29 de novembre de 2012, emet informe manifestant no tindre objeccions al projecte, sempre que es respecte tant en la fase d'execució com d'explotació el que s'estableix en l'Ordenança Municipal de Protecció contra la Contaminació Acústica.  
 Fundació Esportiva Municipal. Amb data 29 de novembre de 2012, emet informe relatiu a un altre expedient diferent del d'aquesta autorització, no prenent-se en consideració.  
 Oficina Tècnica d'Ordenació Urbanística. Amb data 30 de novembre de 2012, emet informe manifestant que no consta que es trobe en tràmit cap document de planejament que, específicament, afecte la ubicació d'aquesta instal·lació, informa del tràmit d'informació pública del document de Revisió simplificada del Pla general de València i documentació complementària, on no coincideix la qualificació del sòl ordenat de la parcel·la afectada per la instal·lació, informa i identifica les diferents afeccions que podrien suposar limitacions en la instal·lació, i remet, en qualsevol cas, fins a l'entrada en vigor del citat document de Revisió, al Pla general d'ordenació urbana (PGOU) de València i a la modificació puntual d'aquest, quant a les determinacions urbanístiques que formen part de l'ordenació detallada i que, d'igual manera, podrien afectar la instal·lació.  
  
 Patrimoni Històric. Amb data 30 de novembre de 2012, emet informe manifestant que el projecte no es troba dins de cap de les Àrees de Vigilància Arqueològica, remetent si escau a allò disposat en l'article 63 de la Llei de patrimoni cultural valencià.  
 Cicle Integral de l'Aigua. Amb data 29 de novembre i 3 de desembre de 2012, emet informe manifestant que el projecte d'ampliació de la subestació no produeix afecció a les instal·lacions pròpies de sanejament ni a les actuals xarxes de proveïment de la ciutat.  
  
 Enllumenat. Amb data 13 de desembre de 2012, emet informe manifestant que en el projecte no es contempla l'impacte sobre la infraestructura d'enllumenat, establint directrius en cas contrari.  
  
 Transport, Circulació i les seues Infraestructures. Amb data 17 de desembre de 2012, emet informe manifestant que l'obra no està situada en via pública, ni afecta la circulació, havent de sol·licitar-se autorització en cas de produir-se aquestes afeccions.  
 Propietats Immobiliàries II (Servei Patrimoni). Amb data 14 de desembre de 2012, emet informe manifestant que no escau autoritzar el present projecte, en afectar part de les instal·lacions (canalitzacions externes a la subestació) a parcel·les previstes a permutar en el conveni de l'Ajuntament de València amb l'entitat Valencia CF, SAD.  
  
Remesos els precitats informes a l'interessat, aquest mitjançant escrit de data 12 de febrer de 2013, pren raó dels informes favorables i condicionats dels serveis municipals de: Coordinació de les Administracions Públiques, Contaminació Acústica, Enllumenat, Transport, Circulació i les seues infraestructures, Fundació Esportiva Municipal, Direcció General d'Ordenació Urbanística, Patrimoni Històric (Secció d'Arqueologia), Cicle Integrat de l'Aigua i Coordinació d'Obres en Via Pública i Manteniment d'Infraestructures.  
Pel que respecta a l'informe del Servei de Propietats Immobiliàries II (Servei Patrimoni), la interessada presenta al·legacions en data 12 de febrer de 2013, aclarint que les canalitzacions externes a la subestació, són instal·lacions ja executades, pertanyents a un altre projecte. Remeses les objeccions al citat servei, consta escrit d'aquell, de data 7 de maig de 2013, en el qual s'informa que les obres realment objecte del projecte en ser interiors a la parcel·la privada no tenen incidència a propietats municipals, no precisant, per tant, autorització d'aquest Servei de Patrimoni, ni imposar condicionants.  
Consta en l'expedient còpia de la Resolució de data 18 de juliol de 2012, relativa al Projecte d'ampliació de la subestació transformadora Beniferri (València) expedient 138/0505-RJD, emesa per la Direcció General d'Avaluació Ambiental i Territorial, en la qual es resol no sotmetre a avaluació d'impacte ambiental el citat projecte, promogut per Xarxa elèctrica d'Espanya, SA Unipersonal, sense perjudici de les autoritzacions que calga obtindre d'altres organismes, de conformitat amb la normativa sectorial que resulte d'aplicació, establint en el resolc segon l'obligació d'incloure entre les mesures i controls de seguiment rutinaris que s'apliquen en l'actualitat, el control dels nivells sonors i de camps electromagnètics generats, i la comprovació que aquests són inferiors als valors establits respectivament, en la Llei 7/2002, de 3 de desembre, de protecció contra la contaminació acústica, i en la Recomanació del Consell de la Unió Europea, de 12 de juliol de 1999 (1999/519/CE), relativa a l'exposició del públic en general a camps electromagnètics (0 Hz a 300 Ghz).  
  
Amb data 26 de juliol de 2017, la Direcció General de Política Energètica i Mines, del llavors Ministeri d'Energia, Turisme i Agenda Digital, va emetre informe favorable sol·licitat per aquesta direcció general, a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del Sistema i al règim econòmic regulat en la vigent normativa elèctrica, als efectes previstos en l'article 35.2 de la Llei 24/2013, de 26 de novembre, del sector elèctric; l'article 114 del Reial decret 1.955/2000; i de conformitat amb el Decret 88/2005, de 29 d'abril.  
Quant a la necessitat d'aquesta instal·lació, com a requisit previ a justificar pel sol·licitant i avaluar per l'òrgan competent per a la seua autorització, cal indicar que aquesta és requerida per a rebre la línia elèctrica subterrània (cable) de transport secundari, simple circuit, Beniferri - l'Eliana B, de tensió nominal 220 kV autoritzada per aquesta direcció general, estant recollides totes dues actuacions en el document vinculant Planificació energètica. Pla de desenvolupament de la xarxa de transport d'energia elèctrica 2015-2020, publicat per Ordre IET/2209/2015, de 21 d'octubre (BOE núm. 254, de 23 d'octubre de 2015).  
D'altra banda, ha d'entendre's que la instal·lació no generarà incidències negatives en el Sistema, havent de remetre's al pronunciament favorable de l'informe, de 26 de juliol de 2017, de la Direcció General de Política Energètica i Mines, en el qual, entre altres aspectes, s'avalua les possibles afeccions de la instal·lació als plans de desenvolupament de la xarxa i a la gestió tècnica del sistema.  
Consta en l'expedient proposta de resolució de la Subdirecció General d'Energia i Mines, adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar la instal·lació elèctrica objecte d'aquest, radicada íntegrament en territori de la Comunitat Valenciana, i no estar enquadrada en les contemplades en l'article 3.2.a) de la Llei 54/1997, de 27 de novembre, del sector elèctric, que són competència de l'Administració General de l'Estat.  
D'acord amb la modificació operada en l'article 3 de la Llei 54/1997, de 27 de novembre, del sector elèctric, per la Llei 17/2007, de 4 de juliol, per la qual es modifica la Llei 54/1997, de 27 de novembre, del sector elèctric, per a adaptar-la al que es disposa en la Directiva 2003/54/CE, del Parlament Europeu i del Consell, de 26 de juny de 2003, sobre normes comunes per al mercat interior de l'electricitat, des del 6 de juliol de 2007, les instal·lacions de transport secundari que no excedisquen de l'àmbit territorial de les Comunitats Autònomes amb competències en la matèria, seran autoritzades per aquestes, tot això sense perjudici del règim transitori per als procediments iniciats amb anterioritat a aquesta data.  
D'acord amb el que es disposa en l'article 4.1.a), i en el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
D'acord amb els incisos a) i c) de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la llei, aquesta no els serà aplicable, regint-se per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei, es tramitaran fins a la seua resolució conforme a la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador que fóra competent conformement a la legislació anterior, als quals correspondrà igualment la resolució dels recursos que, si escau, pogueren interposar-se.  
D'acord amb l'article 35.1 de la Llei 54/1997, de 27 de novembre, la instal·lació elèctrica objecte de sol·licitud constitueix part de la xarxa de transport secundari.  
D'acord amb el que es disposa en l'article 36.2 de la Llei 54/1997, de 27 de novembre, del sector elèctric; l'article 121 del Reial decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; i l'article 8 del Decret 88/2005, de 29 d'abril, sense perjudici de l'exempció que contempla aquest últim per a les empreses que hagen exercit l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i econòmica/financera exigible per a la realització de cadascun dels projectes que presenten.   
D'acord amb l'article 36.1 de la Llei 54/1997, de 27 de novembre, i l'article 7.1.a) del Decret 88/2005, de 29 d'abril, la construcció d'instal·lacions elèctriques pertanyents a la xarxa de transport requereix autorització administrativa prèvia.  
D'acord amb l'article 7.1.b) del Decret 88/2005, de 29 d'abril, el projecte d'execució de la modificació d'instal·lacions de la xarxa de transport, precisa aprovació administrativa, excepte quan la modificació tinga la consideració de ?no important?, segons el que es preveu en el segon paràgraf de l'article 13 de l'esmentat Decret 88/2005, de 29 d'abril.  
D'acord amb l'article 36.3 de la Llei 54/1997, de 27 de novembre; l'article 114 del Reial decret 1.955/2000, d'1 de desembre; i l'article 9.6 del Decret 88/2005, de 29 d'abril, la present instal·lació requereix la sol·licitud d'informe previ a l'Administració General de l'Estat (en el moment d'emetre l'informe corresponia a la Direcció General de Política Energètica i Mines del llavors Ministeri d'Energia, Turisme i Agenda Digital), en el qual aquesta consignarà les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulats en la citada llei. Aquest informe haurà de tindre's en compte en l'atorgament de l'autorització.  
D'acord amb l'epígraf 2.g) de l'Annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'impacte ambiental, modificat pel Decret 32/2006, de 10 de març, la instal·lació objecte del present procediment estan sotmeses a avaluació d'impacte ambiental. No obstant això, en consistir l'actuació en una modificació d'una instal·lació existent, d'acord amb l'article 3.2.a), concordat amb l'incís k) del grup 9 de l'Annex II del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, només haurà de sotmetre's a l'avaluació prevista en aqueixa llei, quan així ho decidisca l'òrgan ambiental en cada cas, si l'esmentada modificació pogués tindre efectes adversos significatius sobre el medi ambient, atesa la producció de les incidències que es recullen en esmentat incís k).  
  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació, i que aquesta no genera incidències negatives en el sistema.   
Conforme al que es disposa en l'article 75 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, la instal·lació objecte de la present autorització, requerirà sol·licitar informe a l'administració urbanística competent, a l'objecte rebre al·legacions sobre l'adaptació de la instal·lació al planejament urbanístic que resulte d'aplicació.  
  
D'acord amb el que s'estableix en l'article 130.1 del Reial decret 1.955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en aquest cas el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions Tècniques Complementàries ITC-RAT 01 a 23.  
  
Les referències al Reial decret legislatiu 1/2008, d'11 de gener, s'entenen sense perjudici del que es disposa en la Llei 21/2013, de 9 de desembre, d'avaluació ambiental, en particular del que es preveu en la seua disposició transitòria primera i la seua disposició final onze.  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar a Xarxa Elèctrica d'Espanya, SA Unipersonal autorització administrativa prèvia de modificació per ampliació de la subestació elèctrica denominada ST Beniferri situada al terme municipal de València, província de València, amb el següent abast:  
- Instal·lació d'una (1) posició de línia en el sistema elèctric del parc de 220 kV, d'interior tipus GIS, amb aïllament d'hexafluorur de sofre (SF6) i esquema de doble barra, amb interruptor amb intensitat de curtcircuit trifàsic de 50 ca (valor eficaç), a situar al carrer 8, a la qual serà connectada la futura línia L/l'Eliana (L/8). Fins i tot instal·lació dels corresponents armaris de control i proteccions per a la nova posició de línia.  
En conseqüència, la instal·lació autoritzada resultant del sistema elèctric del parc de 220 kV, quedarà amb la composició final següent:  
  
 Quatre (4) posicions de línia amb interruptor.  
 Tres (3) posicions de transformador amb interruptor.  
 Una (1) posició d'acoblament de barres amb interruptor.  
El pressupost total del projecte de la instal·lació objecte de la present autorització és de huit-cents seixanta mil set euros (860.007 €).  
De conformitat amb el primer paràgraf de l'article 36.3 de Llei 54/1997, de 27 de novembre, del sector elèctric, i l'article 6.4 del Decret 88/2005 de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part de Xarxa Elèctrica d'Espanya, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
  
D'acord amb el que es preveu en l'últim paràgraf de l'article 36.3 de la Llei 54/1997, de 27 de novembre, del sector elèctric, la present autorització s'atorga tenint en compte el que es disposa en l'informe, de data 26 de juliol de 2017, de la Direcció General de Política Energètica i Mines, del llavors Ministeri d'Energia, Turisme i Agenda Digital.  
  
Conforme al que es disposa en la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els seus articles 74.2 i 75.2, sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de la citada llei, en la redacció donada per l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, les obres relacionades amb la instal·lació objecte de la present autorització no estaran sotmeses a llicència urbanística, o a qualsevol altre acte de control preventiu municipal, tot això sense perjudici d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
Conforme al que es disposa en el punt segon del resolc de la Resolució de data 18 de juliol de 2012, relativa al Projecte d'ampliació de la subestació transformadora Beniferri (València), expedient 138/5586-VCH, emesa per la Direcció General d'Avaluació Ambiental i Territorial, s'haurà d'incloure entre les mesures i controls de seguiment rutinaris que s'apliquen en l'actualitat en la subestació, el control dels nivells sonors i de camps electromagnètics generats, i la comprovació que aquests són inferiors als valors establits respectivament en la Llei 7/2002, de 3 de desembre, de protecció contra la contaminació acústica, i en la Recomanació del Consell de la Unió Europea, de 12 de juliol de 1999 (1999/519/CE), relativa a l'exposició del públic en general a camps electromagnètics (0 Hz a 300 Ghz).  
  
El titular de la present autorització tindrà els drets, deures i obligacions recollits en el títol VI de la Llei 24/2013, de 26 de desembre, del sector elèctric i el seu desenvolupament reglamentari. En tot cas, Xarxa Elèctrica d'Espanya, SA Unipersonal, haurà d'observar els preceptes, mesures i condicions que s'establisquen en la legislació aplicable a cada moment a l'activitat de transport d'energia elèctrica.  
L'incompliment de les condicions i requisits establits en la present autorització, o la variació substancial dels pressupostos que han determinat el seu atorgament, podran donar lloc a la seua revocació.  
  
Segon  
Aprovar el projecte tècnic d'execució de la instal·lació autoritzada en el punt primer d'aquesta resolució, segons el projecte tècnic de data juliol de 2010 presentat, redactat per persona tècnica titulada competent, i visat pel col·legi corresponent en data 1 de desembre de 2010, així com Informe Tècnic d'adaptació del projecte objecte d'aquesta autorització al Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions Tècniques Complementàries ITC-RAT 01 a 23, aprovat per Reial decret 337/2014, de 9 de maig, signat per persona tècnica competent, i acompanyat de la seua declaració responsable de data 10 de juliol de 2019, habilitant Xarxa Elèctrica d'Espanya, SA Unipersonal, a la construcció de la instal·lació interessada complint els requisits tècnics exigibles i d'acord amb les condicions següents:  
  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interès general, afectats per la present instal·lació i que han sigut acceptats pel titular d'aquesta. En cas que fóra necessari introduir modificacions substancials respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent autorització.  
2. La instal·lació a executar complirà el que s'estableix en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions Tècniques Complementàries ITC-RAT 01 a 23.  
3. El termini d'execució de la instal·lació serà de díhuit (18) mesos des de l'endemà de la notificació, havent de ser coordinada amb la construcció de la línia 220 kV Beniferri - l'Eliana B (exp. ATLINE/2010/615/46), de manera que puga produir-se de forma racional i òptima per al Sistema Elèctric, la posada en servei efectiva de totes dues instal·lacions. No obstant això, amb anterioritat a la seua finalització, podrà sol·licitar-se'n una ampliació concreta, mitjançant sol·licitud motivada davant aquest òrgan directiu, acompanyant a l'efecte la documentació justificativa de la demora i del cronograma de treballs previstos per al nou termini sol·licitat.   
4. El titular de la present resolució vindrà obligat a comunicar per escrit, amb l'adequada diligència, les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia de València.  
5. Així mateix, el titular de la present resolució estarà obligat de complir els deures i obligacions derivats de la legislació de prevenció de riscos laborals vigent durant la construcció.  
6. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia de València , podran realitzar les comprovacions i les proves que consideren necessàries, durant les obres i quan finalitzen aquestes, en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
7. Xarxa Elèctrica d'Espanya, SA Unipersonal sol·licitarà al Servei Territorial d'Indústria i Energia de València, l'autorització d'explotació de la instal·lació objecte d'aquesta autorització, als efectes previstos en l'article 12 del Decret 88/2005, de 29 d'abril. D'acord amb la condició 3, aquesta sol·licitud es formularà coordinadament en el temps amb la sol·licitud d'autorització d'explotació de la línia 220 kV Beniferri - l'Eliana B (exp. ATLINE/2010/615/46), objecte d'un altre expedient, a la qual ha d'atendre la posició de línia objecte d'aquesta autorització, i en tot cas en el mateix any de posada en servei d'aquesta línia, donada la dependència funcional existent entre elles. Amb aquesta comunicació s'acompanyarà un certificat de direcció i final d'obra, subscrit per persona facultativa competent, acreditant que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques, i igualment respecte a la present autorització administrativa i aprovació de projecte d'execució. Quan l'esmentat certificat de direcció i final d'obra no vinga visat pel corresponent col·legi professional, s'acompanyarà de l'oportuna declaració responsable conforme l'indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389, de data 3 de novembre de 2010.  
  
8. Una vegada atorgada l'autorització d'explotació de la instal·lació interessada en el present procediment, en el termini màxim de deu (10) dies, el Servei Territorial d'Indústria i Energia de València ho comunicarà a aquesta direcció general.  
9. Aquesta direcció general, previ tràmit de l'oportú procediment, deixarà sense efecte la present autorització, en qualsevol moment en què observe l'incompliment o inobservança de les condicions imposades en aquella.  
  
Tercer  
Ordenar:  
- la publicació de la present resolució en el Diari Oficial de la Generalitat Valenciana.  
- la notificació de la present resolució a Xarxa Elèctrica d'Espanya, SA Unipersonal, a totes les administracions o organismes públics i empreses del servei públic o serveis d'interès general que han intervingut, o pogut intervindre, en el procediment d'autorització, i les que han emés, o haurien d'haver emès, condicionat tècnic al projecte d'execució.   
  
- donar trasllat de la present resolució a la Direcció General de Política Energètica i Mines, del Ministeri per a la Transició Ecològica, i a la Comissió Nacional dels Mercats i la Competència.  
Tot això, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Economia Sostenible, Sectors Productius, Comerç i Consum d'aquesta conselleria, en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de juliol de 2019.- La directora general d'Indústria, Energia i Mines: Maria Empar Martínez Bonafé.